PMIndiaData/PMIndiaSum huggingface dataset:
উদ্বাস্তু ও যাযাবর মানুষের ত্রাণ ও পুনর্বাসনপ্রকল্প চালু রাখতে মন্ত্রিসভার অনুমোদন

উদ্বাস্তু ও যাযাবর শ্রেণীর মানুষের ত্রাণ ও পুনর্বাসনের জন্য কেন্দ্রীয় স্বরাষ্ট্র মন্ত্রকের যে ৮টি প্রকল্প রয়েছে, তা ২০২০ পর্যন্ত চালু রাখার বিষয়ে কেন্দ্রীয় মন্ত্রিসভার অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে বুধবার মন্ত্রিসভার বৈঠকে এ বিষয়ে সিদ্ধান্ত হয়। ২০২০-র মার্চ পর্যন্ত এই প্রকল্পগুলি চালিয়ে যাওয়ার জন্য মোট খরচ ধরা হয়েছে ৩ হাজার ১৮৩ কোটি টাকা। এর মধ্যে ২০১৭-১৮-তে খরচ হবে ৯১১ কোটিও টাকা, ২০১৮-১৯-এ খরচ হবে ১ হাজার ৩৭২ কোটি টাকা এবং ২০১৯-২০-তে খরচ হবে ৯০০ কোটি টাকা। স্বরাষ্ট্র মন্ত্রকের এই প্রকল্পগুলির মাধ্যমে উদ্বাস্তু ও বাস্তুচ্যুত মানুষ; জঙ্গীহামলা বা সীমান্তপারের গোলাগুলিতে ক্ষতিগ্রস্ত মানুষ এবং ভারতীয় ভূ-খন্ডে মাইন বা আইইডি বিস্ফোরণের শিকার মানুষজন ত্রাণ ও পুনর্বাসনের সুযোগ-সুবিধা পাবেন। বর্তমানে, এই ৮টি প্রকল্পই চালু রয়েছে এবং প্রয়োজনের ভিত্তিতে মানুষজনের কাছে এগুলির সুযোগ-সুবিধা পৌঁছে দেওয়া হবে।
বিভিন্ন দ্বীপের সামগ্রিক উন্নয়নের প্রগতি পর্যালোচনা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ বিভিন্ন দ্বীপের সামগ্রিক উন্নয়নের প্রগতি পর্যালোচনা করেন। ২০১৭-র পয়লা জুন, কেন্দ্রীয় সরকার দ্বীপ উন্নয়ন সংস্হা গঠন করে। তাতে সামগ্রিক উন্নয়ন তালিকায় আনা হয় ২৬টি দ্বীপকে। মূল পরিকাঠামোমূলক প্রকল্প, ডিজিটাল সংযোগ, গ্রিন এনার্জি, বর্জ্য পরিচালন, মাছ চাষ বাড়ানো, পর্যটন-ভিত্তিক প্রকল্পগুলির উন্নয়ন-সহ সামগ্রিক উন্নয়নের বিভিন্ন উপাদান নিয়ে নীতি আয়োগ একটি রিপোর্ট পেশ করে। আন্দামান ও নিকোবর দ্বীপপুঞ্জের কাজকর্ম পর্যালোচনা করে প্রধানমন্ত্রী সুসংহত পর্যটন কেন্দ্রিক বাস্তু ব্যবস্হার উন্নয়ন ঘটানোর প্রয়োজনীয়তার ওপর জোর দেন। দ্বীপগুলিকে সৌরশক্তির ওপর ভিত্তি করে, শক্তিক্ষেত্রে আত্মনির্ভর করে তোলার জন্যও প্রধানমন্ত্রী আহ্বান জানান। পাশাপাশি, আন্দামান ও নিকোবর দ্বীপপুঞ্জে ভ্রমণকারী বিদেশীদের জন্য নিয়ন্ত্রিত এলাকা অনুমতিপত্রের প্রয়োজনীয়তার ব্যাপারে স্বরাষ্ট্রমন্ত্রকের সিদ্ধান্ত নিয়েও আলোচনা করেন শ্রী মোদী। লাক্ষাদ্বীপের কাজকর্ম পর্যালোচনাকালে, প্রধানমন্ত্রীকে টুনা মাছ চাষ বাড়ানোর ব্যাপারে কি কি ব্যবস্হা নেওয়া হয়েছে, সে বিষয়ে জানানো হয়। লাক্ষাদ্বীপে পরিচ্ছন্নতা বজায় রাখার কাজকর্মের প্রশংসা করেন প্রধানমন্ত্রী। /
কাস্টমস্‌ সংক্রান্ত বিষয়ে ভারত ও আর্মেনিয়ার মধ্যে চুক্তি স্বাক্ষরেরপ্রস্তাবে সম্মতি কেন্দ্রীয় মন্ত্রিসভার

কাস্টমস্‌ সম্পর্কিত বিষয়ে সহযোগিতা প্রসারের লক্ষ্যে ভারত ও আর্মেনিয়ারমধ্যে একটি চুক্তি সম্পাদন ও তাকে সমর্থনের লক্ষ্যে আনীত এক প্রস্তাবে আজ সম্মতিদিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতবৈঠকে স্থির হয়েছে যে, দুটি দেশের সরকারের কাছ থেকে প্রয়োজনীয় অনুমোদন লাভের পরইএই সহযোগিতা চুক্তিটি স্বাক্ষরিত হবে। দু’দেশের তরফে সংশ্লিষ্ট পক্ষগুলিকূটনৈতিকভাবে সমস্ত রকম আইনগত কাজকর্ম সেরে ফেলা হয়েছে, এই মর্মে বিজ্ঞপ্তিপ্রকাশের পরই এই চুক্তিটি কার্যকর হবে। কাস্টমস্‌ সংক্রান্ত অপরাধ প্রবণতা রোধ এবং অপরাধমূলক ঘটনাবলীর তদন্ত ওঅনুসন্ধানের ক্ষেত্রে প্রাসঙ্গিক তথ্য বিনিময়ের মাধ্যমে সহযোগিতা প্রসারের কথা বলাহয়েছে প্রস্তাবিত চুক্তির আওতায়। এরফলে, দ্বিপাক্ষিক ব্যবসা-বাণিজ্যের সুবিধাছাড়াও দু’দেশের মধ্যে পণ্য আমদানি-রপ্তানির বিষয়গুলিকে ছাড়পত্র দানেরও বিশেষসুবিধা হবে।
বিশ্ব গ্রাহক অধিকার দিবসেপ্রধানমন্ত্রী নরেন্দ্র মোদীর শুভেচ্ছা

বিশ্ব গ্রাহক অধিকার দিবসেপ্রধানমন্ত্রী শ্রী নরেন্দ্র মোদী সংশ্লিষ্ট সকলের জন্য শুভেচ্ছা জানিয়েছেন। প্রধানমন্ত্রীবলেছেন, ‘ বিশ্ব গ্রাহক অধিকার দিবসে সবাইকে শুভেচ্ছা জানাই। গ্রাহকরা দেশের অর্থনীতিতেএকটি গুরুত্বপূর্ণ ভূমিকা পালন করেন। ভারত সরকার শুধুমাত্র গ্রাহক সুরক্ষায় নয়,গ্রাহকদের সমৃদ্ধির বিষয়েও সমান গুরুত্ব দিচ্ছে। ’ /
বিহারে পথ-দুর্ঘটনায় প্রাণহানিতেপ্রধানমন্ত্রীর শোক প্রকাশ

প্রধানমন্ত্রী শ্রী নরেন্দ্র মোদীবিহারে পথ-দুর্ঘটনায় প্রাণহানিতে শোকপ্রকাশ করেছেন । প্রধানমন্ত্রীবলেছেন “ বিহারের আরারিয়া-র কাছে পথ-দুর্ঘটনায় প্রাণহানির খবরেঅত্যন্ত দুঃখিত । নিহতের পরিবারবর্গের প্রতি রইল আমার সমবেদনা । আহতদের দ্রুত আরোগ্য কামনা করি । ”
প্রথমবার সিঙ্গাপুর ওপেন ব্যাডমিন্টনের খেতাব জয়ে পি ভি সিন্ধুকে প্রধানমন্ত্রীর অভিনন্দন

নয়াদিল্লি, ১৭ জুলাই, ২০২২ প্রধানমন্ত্রী শ্রী নরেন্দ্র মোদী প্রথমবার সিঙ্গাপুর ওপেন ব্যাডমিন্টনের খেতাব জয়ে পি ভি সিন্ধুকে অভিনন্দন জানিয়েছেন। তিনি বলেছেন, দেশের জন্য এটি অত্যন্ত গৌরবের এবং ভবিষ্যতের খেলোয়াড়রা এর ফলে অনুপ্রাণিত হবে। কেন্দ্রীয় ক্রীড়ামন্ত্রী শ্রী অনুরাগ সি ঠাকুরের এক ট্যুইটের জবাবে প্রধানমন্ত্রী বলেছেন, “প্রথমবার সিঙ্গাপুর ওপেনের খেতাব জয়ে @Pvsindhu1-কে অভিনন্দন জানাই। তিনি আরও একবার তাঁর ব্যতিক্রমী ক্রীড়া প্রতিভা প্রদর্শন করে সাফল্য অর্জন করলেন। দেশের জন্য এটি অতন্ত গৌরবের এবং ভবিষ্যতের খেলোয়াড়রা এর ফলে অনুপ্রাণিত হবে।”
হাইফা-কেমুক্ত করার লক্ষ্যে ১৯১৮ সালে জীবন উৎসর্গকারী বীর ভারতীয় সেনানীদের উদ্দেশেশ্রদ্ধা নিবেদন প্রধানমন্ত্রীর

১৯১৮ সালেহাইফা-কে মুক্ত করার লক্ষ্যে যে সমস্ত বীর ভারতীয় জওয়ান তাঁদের জীবন উৎসর্গকরেছিলেন, তাঁদের উদ্দেশে সম্মান ও অভিবাদন জানিয়েছেন প্রধানমন্ত্রী শ্রী নরেন্দ্রমোদী। এক বার্তায় তিনি বলেছেন : “হাইফাদিবসে আমি অভিবাদন জানাই সেই সমস্ত বীর ভারতীয় সেনানীকে যাঁরা হাইফা-কে মুক্ত করারলক্ষ্যে তাঁদের জীবন উৎসর্গ করেছিলেন ১৯১৮ সালে। ব্যক্তিগতভাবেগত জুলাই মাসে হাইফা সফর ও পরিদর্শন করে সেখানে আমিআমার শ্রদ্ধাও নিবেদন করেছি।”
‘প্রধানমন্ত্রীমুদ্রা যোজনা’র ১০০ জন সুফলভোগীর সঙ্গে আলোচনায় মিলিত হচ্ছেন প্রধানমন্ত্রী

‘মুদ্রা’যোজনার ১০০ জন সুফলভোগীর সঙ্গে আগামীকাল রাজধানীর এক অনুষ্ঠানে আলাপচারিতায় মিলিতহবেন প্রধানমন্ত্রী শ্রী নরেন্দ্র মোদী। কোনরকমগ্যারান্টি ছাড়াই সহজ ঋণদানের মাধ্যমে দেশের তরুণ ও যুবক সমাজকে শিল্পোদ্যোগেরকাজে উৎসাহিত করতে ‘প্রধানমন্ত্রী মুদ্রা যোজনা’র সূচনা হয় একটি অন্যতম গুরুত্বপূর্ণসরকারি কর্মসূচি হিসাবে। তথ্য ও পরিসংখ্যান সূত্রে প্রকাশ যে, এ বছরের ২৩ মার্চপর্যন্ত এই যোজনার আওতায় মোট ২,২৮,১৪৪ কোটি ৭২ লক্ষ টাকার ৪,৫৩,৫১,৫০৯টি ঋণ সহায়তামঞ্জুর করা হয়েছে। এই কর্মসূচির আওতায় এ পর্যন্ত মোট ঋণদানের পরিমাণ দাঁড়িয়েছে ২,২০,৫৯৬কোটি টাকা। প্রসঙ্গতউল্লেখ্য, কর্পোরেটের আওতার বাইরে ক্ষুদ্র বাণিজ্যিক প্রচেষ্টার প্রসারের লক্ষ্যেএই কর্মসূচির সূচনা হয় ২০১৫-র ৮ এপ্রিল তারিখে। এর আওতায় শিশু, কিশোর ও তরুণ – এইতিনটি পর্যায়ে সুলভ ঋণদানের সংস্থান রয়েছে। আয়ও উপার্জন বৃদ্ধির কাজে সহায়তাদানের লক্ষ্যে ১০ লক্ষ টাকা পর্যন্ত ‘মুদ্রা’ ঋণদেওয়া হয় এই কর্মসূচির আওতায়। অন্যদিকে, ‘শিশু’ পর্যায়ে ঋণদানের মাত্রা হল ৫০হাজার থেকে ৫ লক্ষ টাকা পর্যন্ত। ‘কিশোর’ পর্যায়ের আওতায় ঋণদানের পরিমাণ ৫ থেকে ১০লক্ষ টাকা। শস্যঋণ, ভূমি বিকাশ, নদী-নালা-কূপ ও জলসেচের প্রসার ও উন্নয়নের জন্য কৃষি সংশ্লিষ্টক্ষেত্রগুলিতে আয় ও উপার্জন বৃদ্ধির প্রচেষ্টায় সহায়তাদানের লক্ষ্যে ‘প্রধানমন্ত্রীমুদ্রা যোজনা’ কর্মসূচিটির সম্প্রসারণ ঘটেছে এপ্রিল, ২০১৬ থেকে। /
দ্বৈত করের ব্যবস্থা এড়াতে এবং আয় করের ক্ষেত্রে আর্থিকদুর্নীতি প্রতিরোধে ভারত ও কিরঘিজস্থানেরমধ্যেকার চুক্তির প্রটোকল সংশোধনীর অনুমোদন দিল কেন্দ্রীয় মন্ত্রিসভা

নয়া দিল্লি: ১০ নভেম্বর: প্রধানমন্ত্রী শ্রী নরেন্দ্র মোদিরপৌরহিত্যে কেন্দ্রীয় মন্ত্রিসভা শুক্রবার দ্বৈত করের ব্যবস্থা এড়াতে এবং আয় করের ক্ষেত্রে আর্থিক দুর্নীতিপ্রতিরোধে ভারত ও কিরঘিজ গণতন্ত্রের মধ্যেকার চুক্তির প্রটোকল সংশোধনীর অনুমোদনদিল| দ্বৈত করের ব্যবস্থা এড়ানোর (ডি.টি.এ.এ.) চুক্তি’রপ্রটোকল সংশোধনীর লক্ষ্য হচ্ছে, ডি.টি.এ.এ.’র ২৬ নম্বর অনুচ্ছেদকে (তথ্যআদান-প্রদান করা) আন্তর্জাতিক মানে উন্নীত করা| এর ফলে তথ্য আদান-প্রদানেরসম্ভাব্য সর্বাধিক ক্ষেত্র প্রস্তুত করবে| বর্তমান অনুচ্ছেদ ২৬ নম্বরের মধ্যে এতে৪ এবং ৫ এই দু’টি ধারা যুক্ত হবে| তাতে যে তথ্য চাওয়া হবে, তার ক্ষেত্রে দেশীয় করনয় অথবা তা কোনো ব্যাঙ্ক অথবা অর্থনৈতিক সংস্থা থেকে চাওয়া হয়েছে ইত্যাদি যুক্তিদেখিয়ে তথ্য প্রদানে অস্বীকার করা যাবেনা| ভারত ও কিরঘিজস্থানের মধ্যেকার বর্তমানডি.টি.এ.এ. চুক্তির বিজ্ঞপ্তি জারি হয়েছিল ২০০১ সালের ০৭ ফেব্রুয়ারি|
বুধবার গুজরাট সফরেপ্রধানমন্ত্রী শ্রী মোদী এবং প্রধানমন্ত্রী মিঃ নেতানিয়াহু

বুধবার গুজরাট সফরকালেইজরায়েলের প্রধানমন্ত্রী শ্রী বেঞ্জামিন নেতানিয়াহু এবং তাঁর পত্নী মিসেস সারা নেতানিয়াহু-রসঙ্গে বিভিন্ন অনুষ্ঠানে মিলিত হবেন প্রধানমন্ত্রী শ্রী নরেন্দ্র মোদী। আমেদাবাদ বিমানবন্দর থেকেসবরমতী আশ্রমে যাওয়ার পথে নগরবাসীরা বিপুল ও ব্যাপকভাবে অভ্যর্থনা জানাবেন মিস্টারএবং মিসেস নেতানিয়াহু-কে। আমেদাবাদের দিও ধোলেরাগ্রামে আইক্রিয়েট-এর উদ্বোধন করবেন শ্রী মোদী এবং মিস্টার নেতানিয়াহু। একটিস্টার্ট-আপ প্রদর্শনীও পরিদর্শন করবেন তাঁরা ; আলাপচারিতায়মিলিত হবেন স্টার্ট-আপ সংস্হাগুলির সিইও এবং উদ্ভাবন প্রচেষ্টার সঙ্গে যুক্ত ব্যক্তিদেরসঙ্গে। একটি ভিডিও সংযোগের মাধ্যমে বনসকান্তা জেলার সুইগাম তালুকে জল লবণমুক্তকরার একটি চলমান গাড়ি-ও এদিন জাতির উদ্দেশে উৎসর্গ করবেন দুই প্রধানমন্ত্রী। একজনসমাবেশেও ভাষণ দেবেন তাঁরা। গুজরাটের সবরকান্তা জেলায় শাক-সব্জিরএকটি উৎকর্ষ কেন্দ্র পরিদর্শনের কর্মসূচিও রয়েছে মিস্টার নেতানিয়াহু এবং শ্রীমোদীর। কেন্দ্রটির কর্মপরিকল্পনা সম্পর্কেও অবহিত করা হবে তাঁদের দু ’ জনকে। কচ্ছ জেলার কুকামা-তেখেজুর উৎপাদন সম্পর্কিত একটি উৎকর্ষ কেন্দ্রেরও আনুষ্ঠানিক সুচনা করবেন দুইপ্রধানমন্ত্রী। সেখানে তাঁরা আলাপচারিতায় মিলিত হবেন কৃষকদের সঙ্গেও। পরে ইজরায়েলের প্রধানমন্ত্রীরওনা হবেন মুম্বাই-এর উদ্দেশে।
৩১ ডিসেম্বর ও ১ জানুয়ারিদুটি বিশেষ অনুষ্ঠানের সূচনা করবেন প্রধানমন্ত্রী

আগামী ৩১ডিসেম্বর, ২০১৭ এবং ১ জানুয়ারি, ২০১৮ তারিখে ভিডিও কনফারেন্সের মাধ্যমে দুটিগুরুত্বপূর্ণ সম্মেলনে ভাষণ দেবেন প্রধানমন্ত্রী শ্রী নরেন্দ্র মোদী। ৩১ ডিসেম্বরতিনি কেরলের ভারকলায় শিবগিরি মঠে ৮৫তম শিবগিরি পূণ্যযাত্রা সমারোহের উদ্বোধনউপলক্ষে ভাষণ দেবেন ভিডিও কনফারেন্সের মাধ্যমে। শিবগিরি হল ভারতের এক মহানসন্তপুরুষ তথা সমাজ সংস্কারক শ্রী নারায়ণ গুরুর পবিত্র বাসভূমি। ইংরেজিনববর্ষেরপ্রথম দিনটিতে কলকাতায় অধ্যাপক সত্যেন্দ্রনাথ বোসের ১২৫তম জন্মবার্ষিকীউপলক্ষে এক স্মারক অনুষ্ঠানের সূচনা করবেন তিনি ভিডিও কনফারেন্সের মাধ্যমে।অধ্যাপক সত্যেন্দ্রনাথ বোস ছিলেন একজন স্বনামধন্য ভারতীয় পদার্থ বিজ্ঞানী যিনিকোয়ান্টাম মেকানিক্সের ওপর বিশেষ কাজ ও গবেষণার সুবাদে বিশ্বখ্যাতি অর্জন করেছেন।বোস-আইনস্টাইন মতবাদের জনক ছিলেন তিনি। বোস-আইনস্টাইন পরিসংখ্যানের মূলে যেঅণুকণার অস্তিত্ব, তার নাম দেওয়া হয়েছে ‘বোসন’। /
জীবপ্রযুক্তি  ক্ষেত্রে  ভারত-কিউবা এবং ভারত-কোরিয়ার মধ্যে দ্বিপাক্ষিক সমঝোতাপত্র স্বাক্ষরের বিষয়টি কেন্দ্রীয় মন্ত্রিসভাকে জানানো হল

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে জীবপ্রযুক্তি ক্ষেত্রে ভারত-কিউবা এবং ভারত-কোরিয়ার মধ্যে দ্বিপাক্ষিক সমঝোতাপত্র স্বাক্ষরের বিষয়ে জানানো হয়েছে। গত ২২শে জুন কিউবার হাভানাতে এবং গত ৯ই জুলাই নতুন দিল্লীতে মউ দুটি স্বাক্ষরিত হয়। বিজ্ঞান ও প্রযুক্তি ক্ষেত্রে কিউবা এবং কোরিয়াকে সহযোগিতা করার প্রয়াসে এই মউ দুটি স্বাক্ষরিত হয়েছে। এরফলে ভারত-কিউবা এবং ভারত-কোরিয়ার দ্বিপাক্ষিক সম্পর্ক দৃঢ় হবে, বিশেষ করে বিজ্ঞান ও প্রযুক্তির উদ্ভাবন এবং এক্ষেত্রে কূটনৈতিক সম্পর্ক বজায় রাখা সম্ভব হবে। জীবপ্রযুক্তি শিক্ষা, প্রশিক্ষণ এবং গবেষণার ক্ষেত্রে কৌশলগত পরিকল্পনা নেওয়ার ব্যাপারেও সাহায্য করবে এই মউ চুক্তি। পাশাপাশি ৫ বছর পর্যন্ত জীব বিজ্ঞান এবং সংশ্লিষ্ট এলাকায় ৫০ জন স্নাতকোত্তর এবং গবেষনার কাজে নিযুক্ত ছাত্রছাত্রীর কর্মসংস্হানেরও ব্যবস্হা করা সম্ভব হবে। গত ২২শে জুন কিউবার হাভানাতে ভারতের রাষ্ট্রপতির সফরকালে ভারত ও কিউবা জীব প্রযুক্তি ক্ষেত্রে সহযোগিতা প্রসারের জন্য এই দ্বিপাক্ষিক মউ চুক্তিতে স্বাক্ষর করে। কেন্দ্রীয় বিজ্ঞান ও প্রযুক্তি মন্ত্রক এবং কিউবার বিজ্ঞান, প্রযুক্তি ও পরিবেশ মন্ত্রকের মধ্যে চুক্তিটি স্বাক্ষরিত হয়। প্রসঙ্গত, ভারত ও কোরিয়ার মধ্যেও অপর একটি এ ধরনের চুক্তি স্বাক্ষরিত হয়, যাতে জীব প্রযুক্তি, বিজ্ঞান ও প্রযুক্তি ক্ষেত্রে দু দেশের মধ্যে সহযোগিতা বৃদ্ধি পায় এবং একইসঙ্গে দ্বিপাক্ষিক বিনিয়োগ ও শিল্প গবেষনামূলক কাজকর্মও বাড়তে পারে। /…
মুম্বাইয়ের জুহু সমুদ্র সৈকতে ক্লিনাথন আয়োজনে প্রধানমন্ত্রীর প্রশংসা

নয়াদিল্লি, ১২ সেপ্টেম্বর ২০২২ মুম্বাইয়ের জুহু সমুদ্র সৈকতে ক্লিনাথন আয়োজন সংক্রান্ত ডা. জিতেন্দ্র সিং-এর এক ট্যুইট সকলের সঙ্গে প্রধানমন্ত্রী শ্রী নরেন্দ্র মোদী ভাগ করে নিয়েছেন। তিনি এই উদ্যোগের প্রশংসা করেছেন। ক্লিনাথন-এ জনগণের অংশগ্রহণের প্রশংসা করে প্রধানমন্ত্রী বলেন, আমাদের সমুদ্র সৈকতকে পরিষ্কার-পরিচ্ছন্ন রাখার উদ্যোগ অত্যন্ত গুরুত্বপূর্ণ। এক ট্যুইট বার্তায় প্রধানমন্ত্রী বলেছেন – “দারুণ ব্যাপার … যাঁরা এই উদ্যোগে যুক্ত হয়েছেন তাঁরা প্রশংসার দাবিদার। ভারতের দীর্ঘ এবং সুন্দর সমুদ্র সৈকত রয়েছে এবং আমাদের সমুদ্রতটকে পরিষ্কার-পরিচ্ছন্ন রাখার বিষয়টি অত্যন্ত গুরুত্বপূর্ণ।”
রাজ্যসভার ডেপুটি চেয়ারম্যান হিসাবে শ্রী হরিবংশ নির্বাচিত হওয়ায় প্রধানমন্ত্রীর বক্তব্য

রাজ্যসভার ডেপুটি চেয়ারম্যান হিসাবে নির্বাচিত হওয়ায় শ্রী হরিবংশ-কে প্রধানমন্ত্রী শ্রী নরেন্দ্র মোদী অভিনন্দন জানিয়েছেন। সংসদের উচ্চ কক্ষে ডেপুটি চেয়ারম্যান পদে নির্বাচনের অব্যবহিত পরেই বক্তব্য রাখতে গিয়ে প্রধানমন্ত্রী বলেন, অসুস্থতা কাটিয়ে সুস্থ হয়ে ওঠার পর সংসদের এই কক্ষের নেতা শ্রী অরুণ জেটলি পুনরায় কক্ষে ফিরে আসায় তিনি অত্যন্ত খুশি। আজ বৃহস্পতিবার (০৯ আগস্ট) আমরা ভারতছাড়ো আন্দোলনের বার্ষিকী উদযাপন করছি বলেও প্রধানমন্ত্রী স্মরণ করিয়ে দেন। তিনি বলেন, হরিবংশজি যেখান থেকে এসেছেন, সেই বালিয়ার সঙ্গে ১৮৫৭ সালে স্বাধীনতা সংগ্রাম থেকে শুরু করে সমগ্র স্বাধীনতার আন্দোলনেরই যোগসূত্র রয়েছে। শ্রী হরিবংশ লোকনায়ক জয়প্রকাশ নারায়ণের আদর্শে অনুপ্রাণিত হয়েছেন বলেও প্রধানমন্ত্রী উল্লেখ করেন। প্রাক্তন প্রধানমন্ত্রী চন্দ্রশেখরজী-র সঙ্গেও হরিবংশজীর-র কাজ করার কথা স্মরণ করেন। প্রধানমন্ত্রী আরও বলেন, চন্দ্রশেখরজী-র সঙ্গে ঘনিষ্ঠতা থাকার সুবাদে হরিবংশজী আগাম জানতে পেরেছিলেন যে, তিনি পদত্যাগ করবেন কিন্তু হরিবংশজী-র নিজস্ব সংবাদপত্র থাকা সত্ত্বেও তিনি সে খবর জানাননি। নৈতিকতা জনসেবার প্রতি তাঁর অঙ্গীকারের দিকটিই এই ঘটনা থেকে প্রতিফলিত হয় বলে প্রধানমন্ত্রী অভিমত প্রকাশ করেন। প্রধানমন্ত্রী বলেন, হরিবংশজী একজন মনযোগী পাঠক এবং বিশিষ্ট লেখক। তিনি বহু বছর সমাজের সেবা করেছেন। রাজ্যসভার ডেপুটি চেয়ারম্যান পদে নির্বাচনের ক্ষেত্রে গুরুত্বপূর্ণ ভূমিকা পালনের শ্রী বি কে হরিপ্রসাদকেও প্রধানমন্ত্রী অভিনন্দন জানান। নির্বাচন সুষ্ঠুভাবে সম্পন্ন হওয়ার জন্য প্রধানমন্ত্রী রাজ্যসভার চেয়ারম্যান-সহ সদস্যদের ধন্যবাদ জানান। …
সড়ক পরিবহণ ও সড়ক শিল্পক্ষেত্রে ভারত-রাশিয়া দ্বিপাক্ষিক সহযোগিতা সংক্রান্ত মউ স্বাক্ষরে অনুমোদন কেন্দ্রীয় মন্ত্রিসভার

ভারত ও রাশিয়ার মধ্যে সড়ক পরিবহণ ও সড়ক শিল্পক্ষেত্রে দ্বিপাক্ষিক সহযোগিতা সংক্রান্ত একটি সমঝোতাপত্র স্বাক্ষরের প্রস্তাবে আজ (তেসরা অক্টোবর) অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরোহিত্যে মন্ত্রিসভার বৈঠকে গৃহীত এই সিদ্ধান্ত অনুযায়ী সমঝোতাপত্রটি রাশিয়ার রাষ্ট্রপতির আগামী ভারত সফরের সময় স্বাক্ষরিত হবে। পরিবহণ ও মহাসড়ক ক্ষেত্রে সহযোগিতার জন্য দু’দেশের পক্ষ থেকে এই সমঝোতাপত্র তৈরি করা হয়। এর ফলে, দু’দেশের সড়ক পরিবহণ ও সড়ক শিল্পের বিকাশ ঘটবে উপকৃত হবে এবং রাশিয়ার সঙ্গে ইন্টেলিজেন্ট ট্রান্সপোর্ট সিস্টেমের ক্ষেত্রে একটি দীর্ঘমেয়াদি ও কার্যকর দ্বিপাক্ষিক সম্পর্ক গড়তে সাহায্য করবে। প্রসঙ্গত, উপগ্রহ-ভিত্তিক টোল ব্যবস্থা রূপায়ণের জন্য রাশিয়া প্রযুক্তিগত ব্যবস্থা তৈরি করেছে। একইভাবে, ঐ দেশ ইন্টেলিজেন্ট ট্র্যাফিক নিয়ন্ত্রণ ব্যবস্থাও গড়ে তুলেছে। সড়ক পরিবহণের প্রযুক্তির ক্ষেত্রে রাশিয়ার প্রমাণিত অভিজ্ঞতার ফলে ভারত লাভবান হবে।
পরিবেশগত ক্ষেত্রে ভারত ও জাপানের মধ্যে স্বাক্ষরিত সহযোগিতামূলক সমঝোতাপত্রে  কেন্দ্রীয় মন্ত্রিসভার অনুমোদন

নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের (৬ ডিসেম্বর) বৈঠকে ভারত ও জাপানের মধ্যে পরিবেশমূলক কর্মপদ্ধতি সংক্রান্ত সমঝোতাপত্রে অনুমোদন মিলেছে। উল্লেখ করা যেতে পারে, ভারতের প্রধানমন্ত্রীর জাপান সফরের সময় গত ২৯ অক্টোবর এই সহযোগিতা-সমঝোতাপত্রটি স্বাক্ষরিত হয়েছিল। এই সমঝোতাপত্রের ফলে দুই দেশের মধ্যে পরিবেশের সুরক্ষা এবং প্রাকৃতিক সম্পদের সুষ্ঠু পরিচালনার মতো বিষয়গুলিতে আরও দীর্ঘমেয়াদি সহযোগিতা বৃদ্ধি পাবে। এমনকি, এই সমঝোতার ফলে দুই দেশের মধ্যে তথ্য ও প্রযুক্তি বিনিময়ের পথও প্রশস্ত হবে। পরিবেশ অবক্ষয়ের প্রভাব সমাজে আর্থিক দিক থেকে পিছিয়ে পড়া শ্রেণীর মানুষের ওপর সবচেয়ে বেশি পড়ে। আশা করা হচ্ছে, এই সমঝোতার ফলে পরিবেশের আরও ভালো সুরক্ষা ও সংরক্ষণ তথা জলবায়ু পরিবর্তনের কার্যকর মোকাবিলা এবং জীববৈচিত্র্যের সংরক্ষণের আরও ক্ষেত্রে সর্বাধুনিক প্রযুক্তি ও শ্রেষ্ঠ পন্থাপদ্ধতিগুলির আহরণ আরও সহজলভ্য হয়ে উঠবে।
ভারত ও দক্ষিণ আফ্রিকার মধ্যে যৌথ ডাকটিকিট প্রকাশের বিষয়টি মন্ত্রিসভা অনুমোদন করল

‘ভারত ও দক্ষিণ আফ্রিকার মধ্যে ২০ বছরের কৌশলগত অংশীদারিত্ব’কে নিয়ে দু’দেশের মধ্যে যৌথভাবে ডাকটিকিট প্রকাশের যে উদ্যোগ নেওয়া হয়েছে, সে বিষয়ে কেন্দ্রীয় মন্ত্রিসভাকে আজ জানানো হয়। প্রধানমন্ত্রী শ্রী নরেন্দ্র মোদীর পৌরহিত্যে আজ মন্ত্রিসভার বৈঠকটি হয়। যৌথ ডাকটিকিটগুলি জুন মাসে প্রকাশ করা হয়। এই ডাকটিকিটগুলিতে ভারতের দীনদয়াল উপাধ্যায় এবং দক্ষিণ আফ্রিকার অলিভার রেজিনাল্ড টাম্বোর ছবি রয়েছে। প্রসঙ্গত, মে মাসে এই বিষয়ে ভারত ও দক্ষিণ আফ্রিকার মধ্যে একটি সমঝোতাপত্র স্বাক্ষরিত হয়।
চতুর্থ আন্তর্জাতিক যোগ দিবসে প্রধানমন্ত্রীর ভাষণ

প্রধানমন্ত্রী শ্রী নরেন্দ্র মোদী বলেছেন, যোগের মধ্যে বিশ্বের সমগ্র মানুষকে ঐক্যের বন্ধনে আবদ্ধ রাখার এক অনন্যশক্তি নিহিত রয়েছে। উত্তরাখন্ডের দেরাদুনে অরণ্য গবেষণা প্রতিষ্ঠান প্রাঙ্গণে চতুর্থ আন্তর্জাতিক যোগ দিবস উপলক্ষে এক বিশাল জনসমাবেশে তিনি বৃহস্পতিবার (২১ জুন) ভাষণ দিচ্ছিলেন। এই প্রতিষ্ঠান প্রাঙ্গণে শ্রী মোদী প্রায় ৫০ হাজার যোগ অনুরাগী ও স্বেচ্ছাসেবকদের সঙ্গে যোগাসন, প্রাণায়াম ও ধ্যান করেন। “আজ সারা বিশ্ব জুড়ে এটি এক গর্বের মুহূর্ত; যোগের সঙ্গে সঙ্গেই সূর্যের উজ্জ্বলতা ও উষ্ণতাকে মানুষ স্বাগত জানাচ্ছেন। দেরাদুন থেকে ডাবলিন, সাংহাই থেকে শিকাগো এবং জাকার্তা থেকে জোহানেসবার্গ – সর্বত্রই যোগ ছড়িয়ে পড়ছে বলে প্রধানমন্ত্রী অভিমত প্রকাশ করেন। সমগ্র বিশ্বের যোগ অনুরাগীদের এক সুস্পষ্টবার্তায় প্রধানমন্ত্রী বলেন, সারা দুনিয়া যোগকে স্বেচ্ছায় গ্রহণ করেছে এবং এর প্রতিফলন ঘটছে প্রতি বছর যোগ দিবস উদযাপনের মধ্য দিয়ে। তিনি আরও বলেন, সুস্বাস্থ্য ও কল্যাণের উদ্দেশ্যে যোগ দিবস অন্যতম বৃহৎ গণ-আন্দোলনে পরিণত হয়েছে। প্রধানমন্ত্রী বলেন, সমগ্র বিশ্ব আমাদের শ্রদ্ধা করুক – এটাই যদি আমরা চাই, তাহলে আমাদের নিজস্ব ঐতিহ্য ও পরম্পরাকে সম্মান জানাতে আমরা কখনই দ্বিধাবোধ করব না। তিনি বলেন, যোগ অনুপম ও সুন্দর কারণ, এটি প্রাচীন হলেও এখনও আধুনিক। যোগ অপরিবর্তনীয় তথাপি এর বিবর্তন ঘটছে। আমাদের অতীত ও বর্তমানের পাশাপাশি, ভবিষ্যতেরও আশার আলো দেখাচ্ছে। যোগের সম্ভাবনা প্রসঙ্গে প্রধানমন্ত্রী বলেন, মানুষ ব্যক্তিগতভাবে এবং সামাজিক দিক থেকে আজ যে সমস্ত সমস্যার সম্মুখীন তার অধিকাংশেরই সমাধান যোগের মধ্যে নিহিত রয়েছে। তিনি আরও বলেন, জীবন থেকে টেনশন বা মানসিক উত্তেজনা ও অপ্রয়োজনীয় উদ্বেগ দূর করে যোগ এক শান্তিপূর্ণ, সৃজনশীল ও পরিতৃপ্তিপূর্ণ জীবনের সন্ধান দিতে পারে। বিভেদের পরিবর্তে যোগ ঐক্যবদ্ধ করে। বিদ্বেষের পরিবর্তে যোগ সহমর্মিতা প্রকাশ করে। ক্রমবর্ধমান পীড়ার পরিবর্তে যোগ উপশম প্রদান করে বলেও প্রধানমন্ত্রী মন্তব্য করেন।
কেন্দ্রীয় মন্ত্রিসভা ভারত ও উজবেকিস্তানের মধ্যে স্বাস্থ্য ও চিকিৎসা-বিজ্ঞানের ক্ষেত্রে সহযোগিতার বিষয়ে একটি চুক্তি অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বুধবারের (২৬ সেপ্টেম্বর) বৈঠকে ভারত ও উজবেকিস্তানের মধ্যে স্বাস্থ্য ও চিকিৎসা-বিজ্ঞানের ক্ষেত্রে সহযোগিতার লক্ষ্যে একটি চুক্তি স্বাক্ষরের প্রস্তাবে সবুজ সঙ্কেত দেওয়া হয়েছে। চিকিৎসাক্ষেত্রে ব্যবহৃত যন্ত্রপাতি, বিশেষ করে মেডিকেল শিক্ষা প্রতিষ্ঠানগুলির গবেষণাগারে প্রশিক্ষণের কাজে ব্যবহৃত যন্ত্রপাতি এবং ওষুধপত্রের ব্যবসায়িক সহযোগিতা বৃদ্ধি, প্রাথমিক স্বাস্থ্য পরিষেবা শক্তিশালী করা এবং স্বাস্থ্যকেন্দ্র গড়ে তোলা, মেডিকেল এবং স্বাস্থ্য গবেষণার ক্ষেত্রে অভিজ্ঞতার বিনিময় করা, টেলি-মেডিসিন ও বৈদ্যুতিন পদ্ধতিতে স্বাস্থ্য সংক্রান্ত তথ্য ব্যবস্থার ক্ষেত্রে অভিজ্ঞতা ও প্রযুক্তির বিনিময়, মাতৃত্বকালীন ও শিশু স্বাস্থ্য সুরক্ষা, সংক্রমণযোগ্য ও সংক্রমণযোগ্য নয় – এই ধরণের রোগ-ব্যাধি নিয়ন্ত্রণ, রোগের প্রাদুর্ভাব মোকাবিলা ও নজরদারির ব্যবস্থা, ওষুধপত্র এবং এই ধরণের পণ্যদ্রব্য বিষয়ে একটি নিয়ন্ত্রণ ব্যবস্থা গড়ে তোলা এবং পারস্পরিক স্বার্থ-সংশ্লিষ্ট অন্যান্য ক্ষেত্রে সহযোগিতা বৃদ্ধির লক্ষ্যেই এই চুক্তি স্বাক্ষরিত হবে। এ বিষয়ে পর্যালোচনার জন্য একটি কর্মীগোষ্ঠী গড়ে তোলারও সিদ্ধান্ত নেওয়া হয়েছে।
ভারত ও লেবাননের মধ্যে কৃষি এবং সংশ্লিষ্ট ক্ষেত্রে সহযোগিতা বাড়াতে সমঝোতাপত্র স্বাক্ষরের বিষয়টি অনুমোদন করল কেন্দ্রীয় মন্ত্রিসভা

কৃষি এবং সংশ্লিষ্ট ক্ষেত্রে সহযোগিতা বৃদ্ধিতে উদ্দেশ্যে ভারত ও লেবাননের মধ্যে সমঝোতাপত্র স্বাক্ষরের বিষয়টি অনুমোদন করল কেন্দ্রীয় মন্ত্রিসভা। নতুন দিল্লিতে আজ প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠক অনুষ্ঠিত হয়। প্রসঙ্গত, কৃষি ক্ষেত্রে দ্বিপাক্ষিক সহযোগিতার ফলে দুটি দেশই উপকৃত হবে। দুই দেশ একে অপরের শীর্ষ কৃষি অনুশীলন পদ্ধতিগুলি গ্রহণ করে এগোতে পারবে এর ফলে, কৃষকদের কৃষি উৎপাদনের পরিমাণ বাড়বে। পাশাপাশি, বিশ্বের বাজারের সুবিধাও তাঁরা পাবেন। উন্নত পদ্ধতিতে কৃষি উৎপাদন বৃদ্ধি এবং বিশ্ব বাজারের সুবিধা পাওয়ার ক্ষেত্রে এই চুক্তি সহায়ক হবে। একই সঙ্গে কৃষি উৎপাদন বৃদ্ধির প্রযুক্তি উদ্ভাবনের সম্ভাবনা বাড়বে এবং খাদ্য নিরাপত্তার বিষয়টি সুনিশ্চিত হবে।
দেশের বিভিন্ন প্রান্তের আশা প্রতিনিধিদের প্রধানমন্ত্রীর সঙ্গে সাক্ষাৎ

দেশে বিভিন্ন প্রান্ত থেকে আগত প্রায় ৯০ জন আশা প্রতিনিধির একটি দল আজ (বৃহস্পতিবার, ২০ সেপ্টেম্বর) প্রধানমন্ত্রী শ্রী নরেন্দ্র মোদীর সঙ্গে দেখা করে, সম্প্রতি তাঁদের ভাতা বৃদ্ধি ও বিমার সুবিধা প্রদানের কথা ঘোষণা করার জন্য সন্তোষ প্রকাশ করে প্রধানমন্ত্রীকে ধন্যবাদ জানান। প্রধানমন্ত্রী সারা দেশের আশা ও অঙ্গনওয়াড়ি কর্মীদের সঙ্গে ভিডিও কনফারেন্সের মাধ্যমে তাঁর সাম্প্রতিক মতবিনিময়ের কথা স্মরণ করেন। সেদিন আশা কর্মীদের তাঁদের ব্যক্তিগত অভিজ্ঞতার কথা তাঁর সঙ্গে ভাগ করে নেওয়ার বিষয়টির প্রশংসা করে শ্রী মোদী বলেন, এদের অভিজ্ঞতার কথা নিশ্চিতভাবে বহু মানুষের কাছে অনুপ্রেরণাদায়ক বলে প্রমাণিত হবে। আজ, আশা কর্মীরা আরও শোনালেন, কিভাবে তাঁরা সময় মতো প্রয়োজনীয় পদক্ষেপ নিয়ে গরিব মা ও শিশুদের জীবন রক্ষায় গুরুত্বপূর্ণ ভূমিকা নিয়েছেন। আশা কর্মীদের দক্ষতা ও নিষ্ঠার প্রশংসা করে কালাজ্বরের মতো অসুখ দূরীকরণে বিল ও মেলিন্ডা গেট্‌স-এর মতো ব্যক্তিরাও তাঁদের প্রচেষ্টার প্রশংসা করেছেন বলে প্রধানমন্ত্রী উল্লেখ করেন। গ্রামগুলিতে জীবনযাপনের মানোন্নয়নে বিভিন্ন সরকারি সংস্থার সঙ্গে সমন্বয় বজায় রেখে কাজ করার জন্য প্রধানমন্ত্রী আশা কর্মীদের আরও নিষ্ঠাবান হবার পরামর্শ দেন। দারিদ্র্যের বিরুদ্ধে লড়াইয়ে গরিব মানুষের ক্ষমতায়নের লক্ষ্যে সরকারি প্রকল্প ও উদ্যোগগুলির উদ্দেশ্যের কথাও শ্রী মোদী বিশদে ব্যাখ্যা করেন। আশা প্রতিনিধিদের সঙ্গে প্রধানমন্ত্রীর সাক্ষাতের সময়ে কেন্দ্রীয় স্বাস্থ্য ও পরিবার কল্যাণ মন্ত্রী শ্রী জে পি নাড্ডাও উপস্থিত ছিলেন।
প্রধানমন্ত্রীমণিপুরে উন্নয়নমূলক প্রকল্পের সূচনা করেছেন;জনসভাতেও ভাষণ দিয়েছেন

প্রধানমন্ত্রীশ্রী নরেন্দ্র মোদী আজ মণিপুরে ৭৫০ কোটি টাকার বিভিন্ন ধরনের উন্নয়নমূলক প্রকল্পেরসূচনা করেছেন। তিনি জাতীয় ক্রীড়া বিশ্ববিদ্যালয়ের ভিত্তিপ্রস্তর স্থাপন করেছেন।এছাড়া, এক হাজারটি অঙ্গনওয়াড়ি কেন্দ্র এবং আরও বেশ কয়েকটি গুরুত্বপূর্ণ উন্নয়নমূলকপ্রকল্পেরও সূচনা করেছেন। তিনি রানী গাইদিঁলু পার্কে লুয়াংপোকপা মাল্টি স্পোর্টসকমপ্লেক্সের এবং আরও কয়েকটি উন্নয়ন প্রকল্পের উদ্বোধন করেন। তিনি লুয়াংসাংবাম-এএকটি জনসভাতেও ভাষণ দেন। অত্যন্তউৎসাহী মানুষের এই সমাবেশে প্রধানমন্ত্রী তাঁর ভাষণে গত এক বছর ধরে যে সবউন্নয়নমূলক কাজকর্ম হয়েছে তার জন্য রাজ্য সরকারের প্রশংসা করেন। তিনি বলেন, আজযে সমস্ত প্রকল্পের সূচনা হয়েছে, তার সঙ্গে এ রাজ্যের প্রতিভাবান যুবকদেরআশা-আকাঙ্ক্ষা, তাঁদের কর্মসংস্থান, মহিলা ক্ষমতায়ন এবং যোগাযোগ পরিকাঠামোউন্নয়নের সঙ্গে যুক্ত। তিনি বলেন, উত্তর-পূর্বাঞ্চলের যুবকদের ক্রীড়া দক্ষতা এবংপ্রতিভার কথা মাথায় রেখে জাতীয় ক্রীড়া বিশ্ববিদ্যালয় স্থাপন করা হচ্ছে।প্রধানমন্ত্রী, সম্প্রতি শুরু হওয়া ‘খেলো ইন্ডিয়া’ উদ্যোগের সর্বাধিক সুযোগগ্রহণের জন্য মণিপুরের যুবকদের প্রতি আহ্বান জানান। সম্প্রতি শেষ হওয়া ‘খেলোইন্ডিয়া’ গেম্‌স-এ অসাধারণ ক্রীড়া নৈপুণ্য প্রদর্শনের জন্য তিনি মণিপুরের যুবকদেরপ্রশংসা করেন। তিনি বলেন, মাল্টি স্পোর্টস কমপ্লেক্স এইসব যুবকদের খেলাধূলারপ্রশিক্ষণ এবং প্রতিযোগিতার সুযোগ এনে দেবে। প্রধানমন্ত্রীবলেন, খেলাধূলার মাধ্যমে মহিলাদের ক্ষমতায়নের এক পথ দেখিয়েছে মণিপুর। তিনি মীরাবাঈচানু এবং সরিতা দেবীর মতো রাজ্যের বিখ্যাত ক্রীড়া ব্যক্তিত্বদের প্রশংসা করেন। রাজ্যসরকারের উদ্যোগে মহিলাদের ক্ষমতায়নের জন্য অন্যান্য যে সব পদক্ষেপ রাজ্য সরকারনিয়েছে তিনি তারও প্রশংসা করেন। এ প্রসঙ্গে তিনি এক হাজারটি নতুন অঙ্গনওয়াড়িকেন্দ্রের ভিত্তিপ্রস্তর স্থাপনের কথাও উল্লেখ করেন। এছাড়া, সম্প্রতি সূচনা হওয়াজাতীয় পুষ্টি মিশনের কথাও তিনি উল্লেখ করেন। প্রধানমন্ত্রীবলেন, উত্তর-পূর্বাঞ্চলের জন্য সরকারের দৃষ্টিভঙ্গি হচ্ছে ‘পরিবহণের মাধ্যমেরূপান্তর’। প্রধানমন্ত্রী আরও বলেন, উত্তর-পূর্বাঞ্চল ভারতের অর্থনৈতিক বৃদ্ধিরনতুন ‘ইঞ্জিন’ হিসাবে উঠে আসতে পারে। সরকার দেশের অন্যান্য অঞ্চলের সঙ্গেঅর্থনৈতিক বৃদ্ধির ক্ষেত্রে উত্তর-পূর্বাঞ্চলীয় রাজ্যগুলির সামঞ্জস্য বিধানেরলক্ষ্যে বিশেষ ব্যবস্থা নিচ্ছে বলে তিনি জানান। শ্রী মোদী বলেন, গত চার বছরে তিনি ২৫বারেরও বেশি উত্তর-পূর্বাঞ্চলীয় রাজ্যগুলি সফর করেছেন। প্রধানমন্ত্রীবলেন, কেন্দ্রীয় সরকার এই অঞ্চলের পরিকাঠামো উন্নয়নে বিশেষ গুরুত্ব দিয়েছে। সড়কএবং রেল যোগাযোগ স্থাপনে সরকার গৃহীত বিভিন্ন উদ্যোগের কথা তিনি তুলে ধরেন। শ্রীমোদী রাজ্য সরকারের নাগরিক-কেন্দ্রিক বিভিন্ন ধরনের উদ্যোগের প্রশংসা করে বলেন, এরমাধ্যমে সুন্দরভাবে জন-অভিযোগের নিষ্পত্তি করা সম্ভব। প্রধানমন্ত্রীস্মৃতিচারণ করে বলেন, ১৯৪৪ সালের এপ্রিল মাসে নেতাজী সুভাষ চন্দ্র বসুর আজাদ হিন্দবাহিনী স্বাধীনতার উদাত্ত আহ্বান জানিয়েছিল। তিনি বলেন, আজ সেই মণিপুর নতুন ভারতেরউত্থানে এক গুরুত্বপূর্ণ ভূমিকা নিতে চলেছে।
ন্যাশনাল ইনস্টিটিউট অফ মেন্টাল হেল্‌থ রিহ্যাবিলিটেশন ভোপালের পরিবর্তে মধ্যপ্রদেশের সেহোরে করার সম্মতি কেন্দ্রীয় মন্ত্রিসভার

ন্যাশনাল ইনস্টিটিউট অফ মেন্টাল হেল্‌থ রিহ্যাবিলিটেশন (এনআইএমএইচআর) মধ্যপ্রদেশের সেহোর জেলায় গড়ে হবে বলে। নতুন দিল্লীতে আজ (তেসরা অক্টোবর) প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে এই সিদ্ধান্ত অনুমোদিত হয়েছে। ইতিপূর্বে গত ১৬ই মে মন্ত্রিসভার বৈঠকে দেশের প্রথম এনআইএমএইচআর মধ্যপ্রদেশের ভোপালে প্রতিষ্ঠা করা হবে বলে স্থির হয়েছিল। আজকের বৈঠকে গৃহীত সিদ্ধান্তের ফলে ভোপালের বদলে সেহোর জেলায় এই প্রতিষ্ঠান গড়ে তোলা হবে। এনআইএমএইচআর দেশের মধ্যে প্রথম উন্নতমানের মানসিক স্বাস্থ্য চিকিৎসার একটি প্রতিষ্ঠান হিসেবে গড়ে উঠবে। মানসিক চিকিৎসার জন্য মানবসম্পদ তৈরি করা ও এক্ষেত্রে গবেষণার জন্য একটি পুরোধা প্রতিষ্ঠান হিসেবে এনআইএমএইচআর কাজ করবে।